নভেম্বর, ২০১৮ সাল পর্যন্ত সর্বমোট এগারোজন পাকিস্তানী টেস্ট ক্রিকেটার সাতটি ভিন্ন দেশের বিপক্ষে তাদের টেস্ট অভিষেকে পাঁচ-উইকেট পেয়েছেন। তন্মধ্যে, তিনবার নিউজিল্যান্ড ও অস্ট্রেলিয়া এবং একবার করে বাংলাদেশ, ইংল্যান্ড, ভারত, দক্ষিণ আফ্রিকা ও জিম্বাবুয়ের বিপক্ষে করেছেন।

প্রথম পাকিস্তানী খেলোয়াড় হিসেবে আরিফ বাট তার টেস্ট অভিষেকে এ কৃতিত্ব অর্জন করেন। ১৯৬৪ সালে অস্ট্রেলিয়ার বিপক্ষে তিনি ৬/৮৯ পেয়েছেন। ১৯৯৬ সালে নিউজিল্যান্ডের বিপক্ষে মোহাম্মদ জাহিদ করেছিলেন ৭/৬৬ যা টেস্ট অভিষেকে যে-কোন পাকিস্তানীর সেরা বোলিং পরিসংখ্যান। দুইজন পাকিস্তানী বোলার সাত উইকেট পেয়েছেন। এছাড়াও তিনজন বোলার ছয় উইকেট সংগ্রহ করেছেন। সাম্প্রতিককালে বিলাল আসিফ এ কৃতিত্বের অধিকারী। ২০১৮ সালে দুবাই আন্তর্জাতিক ক্রিকেট স্টেডিয়ামে অস্ট্রেলিয়ার বিপক্ষে তার বোলিং পরিসংখ্যান ছিল ৬/৩৬।

পাকিস্তান
বাংলাদেশ
ইংল্যান্ড
শ্রীলঙ্কা